Tunelio gatvės viadukas

Tunelio gatvės viadukas – pėsčiųjų susisiekimo jungtis Kaune, tarp Perkūno alėjos (Ąžuolynas) ir Vievio gatvės (Aukštieji Šančiai). Viadukas kerta Tunelio gatvę atkarpoje tarp Kauno geležinkelio stoties (0,62 km) ir geležinkelio tunelio (0,27 km). Vienoje pusėje, nuo Ąžuolyno, viadukas iškilęs virš judrios gatvės su keturiomis eismo juostomis, kitoje pusėje po viaduku driekiasi geležinkelio keliai, dalis kurių yra su aukštos įtampos elektros linijomis tarpmiestiniams traukiniams. Viadukas stovi slėnyje, jo abiejuose galuose į Ąžuolyno ir Aukštųjų Šančių stačius ir ilgus šlaitus kyla įrengti laiptai.  

2022–2023 m. atliktas viaduko kapitalinis remontas. Buvo išmontuotas senasis, smarkiai susidėvėjęs statinys,Kaune remonto sulauks pėsčiųjų viadukai virš geležinkelio: darbų prašosi abu, tačiau ateities planų vizija – kol kas skirtinga  lrt.lt 2021-04-09 vietoje jo pastatytas naujas. Pagrindiniai parametrai: perdangos ilgis – 114,5 m, perdangos plotis – 3,26 m.Tunelio gatvės viadukas Kaune tilsta.lt Statinys septynių skirtingo ilgio tarpatramių. Plieninę perdangą sudaro dvi lygiagrečios išilginės dvitėjinės sijos, sutvirtintos skersiniais metaliniais ryšiais. Atremtos į naujas gelžbetonines atramas, sudarytas iš stačiakampio skerspjūvio kolonų porų, viršuje apjungtų rėmsijėmis. Iki rekonstrukcijos tiltą laikė rėminės atramos.Viaduko per Tunelio g. statybos darbai. Kaunas limis.lt 1960 m. Ant nešančios konstrukcijos sumontuotos gelžbetoninės plokštės, ant kurių įrengtas ėjimo takas su metalinėmis tvorelėmis iš kraštų.

Drauge su naujo viaduko statybomis buvo atnaujinti šlaitiniai laiptai – tiek į Perkūno alėją, tiek ir vedantys Vievio gatvės link. Šalia gavės nutiestas  dviračių takas, atnaujinti šaligatviai. Pastatyti nauji, papildomi laiptai tarp Tunelio gatvės ir geležinkelio bėgių užlipimui ant viaduko. Dėl to buvo panaikinta vieno lygio pėsčiųjų perėja per gatvę.Pradėtas tvarkyti vienas iš pėsčiųjų viadukų Tunelio gatvėje kaunas.kasvyksta.lt 2022-06-28 Viaduko per geležinkelį Tunelio g. remontas citify.eu

Senasis viadukas šioje vietoje stovėjo nuo 1960 m.

 Taip pat skaitykite 

 Kauno geležinkelio stoties viadukas

 Išnašos 

 Nuorodos 

 Šančių bendruomenė. Pėsčiųjų tiltas virš Tunelio g.

Kategorija:Kauno tiltai
Kategorija:Lietuvos viadukai
Kategorija:Lietuvos pėsčiųjų tiltai